Dr. Mabuses testamente
Store norske leksikon,Kunst og estetikk,Film, TV og teater,Film og TV,Europeisk film og TV,Europeiske filmer og tv-serier
Dr. Mabuses testamente er en tysk spillefilm fra 1933 i regi av Fritz Lang, etter manus av Thea von Harbou. Med Rudolf Klein-Rogge som Mabuse og Otto Wernicke som politiinspektør Lohmann.
Den handler om storforbryteren Mabuse, som planlegger sitt verdensherredømme fra en celle på sinnssykehuset. Filmen ble betraktet som en advarsel mot nazismens fremvekst i Tyskland, og ble forbudt da Hitler kom til makten i 1933. Den ble imidlertid vist i andre land.Foto er ved Fritz Arno Wagner, musikk er av Hans Erdmann. Lang hadde tidligere skildret den demoniske Mabuse-skikkelsen i Dr. Mabuse, der Spieler (1922; 2 deler), og han laget senere Die tausend Augen des Dr. Mabuse (1960). Les mer i Store norske leksikon Film i Tyskland